**Til Gilleleje Fjernvarmes forbrugere**

Kære forbruger

Vi sender dig dette brev, fordi du er forbruger i et af Danmarks mest veldrevne fjernvarmeværker. Du/I får som forbruger fjernvarme til en meget konkurrencestærk pris. Dog viser de senere års udvikling i energisektoren, at det ikke er nogen selvfølge.

Vi vil af disse årsager gerne have en bredere kontakt til alle de kompetencer og ideer, der gemmer sig hos vores forbrugere. VI HAR BRUG FOR JER i den fortsatte udvikling af varmeværket.

Vi har som mål at sammensætte en brugergruppe, der vil være med til at føre Gillelejes grønne varmeforsyning ind i fremtiden. Vi skal hele tiden være på forkant, så vi fortsat kan udvikle en forsyning, der både er klimavenlig, men også sikrer en stabil og lav varmepris.

Vi har brug for, at kunne trække på mangfoldige kompetencer.

**Du kan f.eks. bidrage med organisatoriske, tekniske, klimamæssige, økonomiske, juridiske og/eller andre relevante kompetencer.**

Send os en mail med oplysninger om hvad, du kunne tænke dig at bidrage med angående fremtidens varmeforsyning.

ALLE, der sender os et skriv, vil få svar.

Brugergruppen og den siddende bestyrelse vil indgå i et nært samarbejde.

Vi glæder os til at høre fra dig på denne mailadresse: **info@gillelejefjernvarme.dk**

Med venlig hilsen

På bestyrelsens vegne

Torben Grønbech